Document ID: 31986R3684

*****
ΚΑΝΟΝΙΣΜΟΣ (ΕΟΚ) αριθ. 3684/86 ΤΗΣ ΕΠΙΤΡΟΠΗΣ
της 2ας Δεκεμβρίου 1986
που καθορίζει τις τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στη χρήση 1987
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1334/86 (2), και ιδίως το άρθρο 8 πρώτο εδάφιο,
Εκτιμώντας:
ότι το άρθρο 8 πρώτο εδάφιο του κανονισμού (ΕΟΚ) αριθ. 1883/78 προβλέπει τον καθορισμό των τιμών που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στην επόμενη χρήση· ότι, για το σκοπό αυτό, πρέπει να ληφθούν ως βάση οι πραγματικές τιμές αγοράς που καταβάλλονται από τους οργανισμούς παρέμβασης κατά τη διάρκεια μιας περιόδου αναφοράς που αρχίζει την 1η Δεκεμβρίου 1985 και φθάνει μέχρι τον τελευταίο μήνα για τον οποίο είναι γνωστοί οι αριθμοί, συμπεριλαμβανομένων των αποθεμάτων που μεταφέρθηκαν από το 1985 και καταγράφηκαν την 1η Δεκεμβρίου 1985, στους λογαριασμούς με την τιμή μεταφοράς τους·
ότι, για το βούτυρο και για το βόειο κρέας που εισήλθαν σε δημόσιο απόθεμα παρέμβασης πριν την 1η Μαρτίου 1985, ο κανονισμός (ΕΟΚ) αριθ. 1624/86 της Επιτροπής (3) καθόρισε τα ποσά της κατ' αξία μείωσης και τις λεπτομέρειες σχετικά με τον υπολογισμό των προϊόντων αυτών· ότι για τις ποσότητες,των οποίων μειώνεται η αξία και οι οποίες δεν έχουν ακόμη διατεθεί, ως τιμή μεταφοράς πρέπει να παραμείνει η μειωμένη τιμή· ότι για τις ποσότητες των οποίων η αξία δεν έχει μειωθεί, η τιμή μεταφοράς παραμένει η ίδια με αυτή της 1ης Δεκεμβρίου 1985, εφόσον η τιμή αυτή δεν είναι ανώτερη από τη μέση τιμή αγοράς που διαπιστώθηκε για την περίοδο από 1ης Δεκεμβρίου 1985 έως τον τελευταίο μήνα για τον οποίο τα αριθμητικά στοιχεία είναι γνωστά·
ότι το άρθρο 6 του κανονισμού (ΕΟΚ) αριθ. 3184/83 της Επιτροπής της 31ης Οκτωβρίου 1983 περί του συστήματος των προκαταβολών για τις δαπάνες που χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) (4) προβλέπει ότι οι δαπάνες του τελευταίου μήνα της χρήσης καθορίζονται βάσει των υλικών εργασιών και της κατάστασης των αποθεμάτων κατά τον προηγούμενο μήνα· ότι, ως εκ τούτου, η αξία των αποθεμάτων στο τέλος της χρήσης μπορεί να υπολογιστεί μόνο βάσει των αποθεμάτων που υπάρχουν στις 30 Νοεμβρίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων, που βρίσκονται σε απόθεμα παρέμβασης και πρόκειται να μεταφερθούν στη χρήση 1987, καθορίζονται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1986.

Labels: 3
2